Osaavan ohjausryhmä 4.3.2015

Paikka: Kokoushuone Komisario, Tietotalo, Kilpisenkatu 1

Läsnä:

Antti Rastela (pj)

Tarja Tuomainen

Ilja Aalto (muistio)

Tarja Seppälä-Pänkäläinen

Timo Holm

Sami Lahti

Taina Saarikko

Pentti Räisänen

Tuomo Laitila

Pirjo Jämsen-Ahonen

Puheenjohtaja Antti Rastela avasi kokouksen kello 9.07. Mukana kokouksessa myös AVI:n edustajat Tuomo Laitila ja Pirjo Jämsen-Ahonen.

# Asialista

## Ajankohtaiset asiat

Tuomo kertoi aluksi terveiset AVI:sta. Osaavan tausta-ajatuksena vapaaehtoisperiaatteella toimiva kehittämistoiminta koko maakunnan alueella. Keski-Suomen Osaava sai paljon kiitosta AVI:n suunnasta, tietyllä tapaa jopa lippulaivana. Oppivan alueen idea toteutunut varsin hyvin, maakunnallinen yhteistyö Keski-Suomessa toimii. Vuodenvaihteessa hankkeen jatko oli vähän kiven alla, mutta rahoitus saatiin lopulta kuitenkin, joskin vähän pienempänä. Hankkeen jatkuminen pitäisi olla mahdollista vuoteen 2017 asti, mutta varmuutta ei ole koskaan. Toiminnan vakiinnuttaminen ja opetushenkilöstön henkilökohtaiset koulutus- ja kehittämissuunnitelmat ovat tärkeimmät tavoitteet jatkoon. Virkamiesedustus mukana ohjausryhmässä, osa päätöksistä viedään kuntien luottamustoimien kautta (lautakunnat) – viisas malli AVI:n mielestä. AVI haluaa myös diat OPS-uudistuksesta ja sen toteuttamisesta Keski-Suomessa. Osaava forum myös tulossa Jyväskylään marraskuussa.

Keskusteltiin maakunnan tilanteesta, Tarja Tuomainen vastasi AVI:n puheenvuoroon. Tarvelähtöisyys ollut iso teema, samoin kuin yhteistyö ja koordinointi muiden alaan liittyvien hankkeiden kanssa (esimerkkinä THO). AVI toi esille puheenvuorossaan Osaavan vahvuudet kuten verkoston rakentaminen ja yksittäisen opettajan tasolta lähteminen, mutta myös kehityskohteet, kuten kehittämisryhmät ja kehittämistyön jatkumo. Toinen iso tapahtuma tulossa loppuvuodesta: KEOS. Ensimmäinen suunnitteluseminaari tulossa 7.4., mukana oppilaitokset ja opiskelijat, tavoite valmistella tapahtumaa yhdessä – ydinryhmässäkin mukana OAJ, Yliopisto, Osaava ja Koulutuskuntayhtymä. Verme-ryhmät, Vaakamalli, pedagogiset aineryhmäiltapäivät, tarvelähtöiset koulutukset, OPS-prosessi (yhteistyön merkitys, yhdessä tekemisen meininki).

Sami Lahti kertoi OPS-työn olevan perusopetuksen keskiössä tällä hetkellä. Osaavan tarjoama verkkotyökalu keräsi kovasti kiitosta, OPS-koordinaatioryhmä luonut hyvää vertaistukiryhmän.

Antti Rastela nosti esille, että Osaava on lähtökohtaisesti yleissivistävä hanke, mutta ammatillinen puoli yritetään pitää mukana. Ammatillisen puolen edustaja Taina Saarikko kertoi, että yleissivistävän ja ammatillisen puolen rajapinta on ollut Keski-Suomen vahvuus, yhteistyö on toiminut ja ammatillinen koulutus on ollut luontevana osana Osaavan verkostoa.

Tarja Seppälä-Pänkäläinen kehui maakunnan positiivista yleishenkeä, yhdessä tehdään ja ”Jyväskylä-keskeisyyttä” ei ole. Timo Holm kertoi pienen lähikunnan näkökulmasta ja avoin tekemisen meininki on tehnyt vaikutuksen. Koulutustarjonta on laaja, mm. johtoryhmäkoulutus on saanut selkeitä tuloksia aikaan koulujen tasolla. Pieni kunta saanut myös paljon synergiaa

Pentti Räisänen kehui niin ikään Keski-Suomen maakunnan henkeä, pelko Jyväskylä-keskeisyydestä on unohtunut. Lukiohanke on päättynyt ja maakunnan lukioilla on haastava tilanne, koulutusta tarvitaan opettajille esim. sähköisiä yo-kirjoituksia varten, OPS-prosessi tulossa myös lukion puolelle jne. Yhteistä apua, suunnittelua ja koordinointia toivotaan Osaavan tasolta.

Antti Rastela nosti esille toiminnan sirpaleisuuden, paljon hankkeita ja eri oppilaitostasoja. Onko ongelma kentällä? Kokeeko ruohonjuuritason henkilöstö noin? Mitä arjen konsteja on saada ihmiset osallistumaan ja motivoitumaan? – Yhteisöllisyys, jokin hanke ja resursseja?

Lukion OPS:ia varten kootaan tukiryhmä, jota vetää Ari Pokka. Luonnokset tulossa 15.4. ja kiire on. Myös AVI ihmettelee aikataulutusta.

KEOS:iin tullaan osallistumaan Vaasasta ja Pirkanmaalla ollaan järjestämässä hieman vastaavanlaista tilaisuutta Tampere-talolla. Kuten myös Pietarin vieraita. Yhteistyökuviot rakentumassa mahdollisesti!

Kuukausikirje perustettu, tavoitteena konkretisoida Osaavaa jokaiselle riviopettajallekin.

AVI kertoi Ohjaamo- ja Kohtaamo-hankkeista. Jyväskylän alueella toimiva Kohtaamo-hanke koordinoivassa asemassa. Näillä hankkeilla voisi mahdollisesti olla myös jotain yhteistä rajapintaa Osaavan kanssa. ELY-keskus koordinoi Kohtaamo-hanketta. Antti Rastela kertoi myös uudesta Yliopiston vetämästä Omalle polulle korkeakouluun -hankkeesta, joka kestää vuoden 2017 loppuun asti.

Tarja Tuomainen kertoi OKL:n kanssa yhteistyössä järjestetyistä Oppimisen kuppilat –tilaisuudesta.

Vanhaa rahaa on jäljellä n. 40 000, uuden haun deadline 9.3. rahaa tulossa varmaankin vähemmän. Taloudelliset haasteet tulevat tuottamaan vaikeuksia esimerkiksi koulutuksen saavuttavuuden kanssa.

## Osaamis- ja osaamistarvekartoitus, ajankohtana huhtikuu 2015

Projektipäällikkö Tarja Tuomainen kertoi, että ajatuksena ollut toteuttaa Webropol-pohjainen tarvekartoitus. Kyselypohja on jo olemassa, ja kyselyn toteuttaminen kevään aikana sai kannatusta. Kyselystä saatavilla arvokasta dataa esimerkiksi opteushenkilöstön henkilöstön tulevaa henkilökohtaista koulutus- ja kehittämissuunnitelmaa varten.

## Hakemus meneillään olevaan hakuun

Vanhat pohjat ovat olemassa lomakkeella, Tarja Tuomainen katsoo torstain 5.3. aikana uuden hakemuksen kuntoon ja laittaa sen kommenttikierrokselle, hakemus lähetettävä maanantaina 9.3. Mukaan hakemukseen tulee myös vapaan sivistystyön puoli ja lukiokoulutuksen OPS-työ on tarkoitus sisällyttää myös osaksi hakemusta. TVT-puoli, Peda.net –koulutus tulevat jatkumaan, (työ)hyvinvoinnin lisäämiseksi tarvitaan myös toimia. Osallinen toimintakulttuuri, esimerkiksi henkilöstön osallistaminen OPS-prosessiin; parantaa työhyvinvointia, kun ollaan luomassa muutosta itse. Verkkokeskustelu tai muu foorumi , jossa voitaisiin seurata ja ottaa esille työyhteisön hyvinvointiin liittyviä asioita – niin paljon potentiaalisia häiriötekijöitä, myös yhteisön ulkopuolelta. Yleisemmällä foorumilla voisi kenties nostaa matalammalla kysymyksellä esille ongelmakohtia, toimisi ylipäätään työhyvinvoinnin tarvekartoituksena; esille nousee positiivisia ja negatiivisia asioita. Osaava-hanke luo hyvinvointia jo tällä hetkellä: sitouttaa henkilöstöä mukaan vermejen, vaakamallien yms . kautta. Asioiden ennakointia olisi hyvä saada hankkeistettua jollain tapaa. Tiedottaminen osa hyvinvointia.

Kokonaisuuden hahmottaminen ja miettiminen, paljon vaikuttavia asioita;

Johtajuus ja siihen liittyvät asiat, ihmisten ajanhallinta, ihmisen oma terveys, liikunta, ruokatottumukset, yhteisöllisyys, osallisuus ja vaikuttamismahdollisuudet, motivaatio, taloudelliset tekijät, tiedottaminen, miten työnantaja voi vaikuttaa vapaa-ajan ja työn yhdistämiseen, työnkuva, työmäärä, kouluttaminen ja perehdyttäminen ja sen tukeminen, henkilöstöedut, epävarmuuden sietokyky.

Mitkä asiat häiritsevät ja mistä muodostuu yhteisöllisyys? Mikä yhteisön porukkaa yhdistää – mikä on se sidos?

## Seuraava kokous

Tarja Tuomainen ja Antti Rastela katsovat seuraavan kokousajankohdan, kun rahoituspäätös on tullut. Tavoitteena on kokoustaa kuitenkin vielä tämän lukuvuoden puolella.

Puheenjohtaja Antti Rastela päätti kokouksen klo 10.56.